Mathias Dahl Abelsen

Mathias Dahl Abelsen (født 4. august 1994) er en norsk fotballspiller fra Sortland som spiller for Alta IF.

Før 2014-sesongen ble han hentet fra Sortland IL i 3. divisjon til Alta IF i OBOS-ligaen. I sin første sesong i OBOS-ligaen spilte han 21 kamper for klubben, en sesong som endte med nedrykk for Alta. Etter tre sesonger i Alta forlot han klubben når kontrakten gikk ut etter 2016-sesongen. I februar 2017 signerte han for Tromsdalen. Etter å ha imponert i sin første sesong i Tromsdalen, ble han invitert på prøvespill i Tromsø før 2018-sesongen.

Etter to sesonger i TUIL forlenget han ikke kontrakten etter 2018-sesongen. Etter å ha vært på prøvespill hos blant annet Stabæk og Kristiansund, signerte han for Skeid i OBOS-ligaen før 2019-sesongen. Etter begrenset med spilletid for Skeid i vårsesongen, gikk han til Mjølner i 2. divisjon på en korttidskontrakt høsten 2019.

I 2020 spilte han for Øygarden i OBOS-ligaen, før han i september 2020 igjen signerte for Alta.

Abelsen er også futsalspiller for Vesterålen Futsal, og ble toppscorer i Eliteserien i futsal 2021/22 og seriemester med Vesterålen samme sesong. Pr juni 2022 har han 14 landskamper og tre mål for det norske landslaget i futsal.

Referanser

Eksterne lenker 
 

Norske fotballspillere
Norske landslagsspillere i futsal
Fotballspillere for Sortland IL
Fotballspillere for Alta IF
Fotballspillere for Tromsdalen UIL
Fotballspillere for Skeid Fotball
Fotballspillere for FK Mjølner
Fotballspillere for Øygarden FK
Personer fra Sortland kommune